Нахьхьи иӡхгылоу византиа-ӷба аҟнытә нышьла ацҳаражәҳәацәа зман иааз, измангьы еиҭацаз анышь уа ишнеиз аиԥш, рацәак аамҵыцкәа, хыхь аӷба арапаӷәра иқәгылаз амшынуаҩ дырҩегьых инапқәа ихахьы иааиҵихын, абираҟқәа ааиҟьеит, ԥаса ишиҟьаз аиԥш надаада акәымкәа, хыхьынтә ҵаҟа, ҵаҟантә хыхь, ашыҩ-шыҩҳәа иаамҩаниҵеит шәымҩа аартуп, шәҿаашәха ҳәа акәын уи иаанагоз.